Ir-Regolament tal-Kummissjoni (KE) Nru 1201/2003
ta' l-4 ta' Lulju 2003
li jiddiferrixxi d-data li tillimita ż-żmien li fih isir iż-żrigħ ta' ċerti uċuh tar-raba' li jinħarat f'ċerti żoni fil-Finlandja u l-Isvezja għas-sena tas-suq 2003/2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1251/1999 tas-17 ta' Mejju 1999 li jwaqqaf sistema ta' appoġġ għall-produtturi ta' ċerti wċuh tar-raba' li jinħarat [1], kif l-aħħar emendat bir-Regolament (KE) Nru 1038/2001 [2], u b'mod partikolari t-tielet inċiż tat-tieni paragrafu ta' l-Artikolu 9 tiegħu,
billi:
(1) L-Artikolu 8(2) tar-Regolament (KE) Nru 1251/1999 jistipola li l-produttori jridu jkunu żergħu ż-żrieragħ mhux aktar tard mill-31 ta' Mejju ta' qabel il-ħsad relevanti, biex jibbenefikaw minn ħlas għall-uċuh,
(2) Fir-Regolament tal-Kummissjoni (KE) Nru 2316/1999 tat-22 ta' Ottubru 1999 li jsemmi regoli ddettaljati għall-applikazzjoni tar-Regolament tal-Kunsill (KE) Nru 1251/1999 li jistabbilixxi sistema ta' appoġġ għall-produtturi ta' ċerti wċuh tar-raba' li jinħarat [3], kif l-aħħar emendat bis-saħħa ta' Regolamet (KE) Nru 1035/2003 [4], t-terminu perentorju tad-data taż-żrigħ kienet differita mill-31 ta' Mejju għall-15 ta' Ġunju minħabba l-kondizzjonijiet tat-temp fil-Finlandja u l-Isvezja.
(3) Minħabba l-kondizzjonijiet partikolari tat-temp ta' din is-sena, mhux ser ikun possibbli li wieħed iħares id-dati li jilimitaw iż-żmien taż-żrigħ f'ċerti reġjuni tal-Finlandja u l-Isvezja.
(4) F'dawn iċ-cirkostanzi, t-terminu perentoru taż-żrigħ għas-sena tal-marketing 2003/04 għandu jkun differit.
(5) Il-miżuri disposti f'dan ir-Regolament huma skond l-opinjoni tal-Kumitat ta' Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
Id-dati li jilimitaw iż-żmien taż-żrigħ għas-sena tal-marketing 2003/04 huma mniżżla fl-Anness għall-uċuh tar-raba' u r-reġjuni ndikati.
Artikolu 2
Dan ir-Regolament għandu jidħol fis-seħħ dak in-nhar li jkun ippubblikat fil-Ġurnal Uffiċjali ta' l-Unjoni Ewropea.
Dan għandu japplikka mis-16 ta' Ġunju 2003.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, 4 Lulju 2003.